شەفەق نیوز/ سەرچەوەیگ ئەمنی، ئمڕوو
چوارشەممە، خەوەردا ک ژنیگ لە تەمەن ٤٠ ساڵان، لەناو ماڵەگەی لە گەڕەک جەزیرە باکوور
پارێزگای نەجەف وەکوشیای پەیا کریا.
سەرچەوەگە ئەرا ئاژانس شەفەق نیوز وت: ژن وشوییگ
ژنەگە هاوردنەسە ماڵ خوەیان، ئیجا کوشتنەسەی، و ئیجا کوتکوتی کردنە، وتەرمەگەی وە
"پریمز" لەناو تەنویریگ لەبان خانیەگە سزاننە، و پارچەیل لەش ئەو ژنە خستنەسە
ناو گونیەی ئارد، و نانەسەی ناو کاوەنتەر، بیجگە سەرەگەی ک هیمان دیار نییە، وتیش؛
شوی ئەو ژن قوربانیە، ئاگادار لایەنەیل ئەمنی کردیە ک ژنەگەی دووگیان بویە.
سەرچەوەگە وتیش: کەسوکارەیل ژنە قوربانیەگە دویای
زەوەر تاوانەگە، گولەواران ماڵ ژن وشویەگە کردنە، دویای ئەوە ک گشتیان لەماڵەگە واینە.
